Imtella' Diċembru 21, 2021 Ritratti: The Guardian Filmat: Ron Lyons (Twitter), NIPORWIFI (Twitter) It-temperatura fil-belt Russa ta' Yakutsk dalgħodu niżlet għal -54 grad Celsius. F'kesħa xxoqq il-għadam, sewwieqa dehru jissieltu mal-kesħa huma u jsuqu fit-toroq ta' din il-belt. Yakutsk, li hija l-kapitali tar-Repubblika Russa Sakha, hija meqjusa bħala l-aktar belt b'temperaturi kisħin mal-erbat irjieħ tad-dinja. L-aktar temperatura baxxa f'Yakutsk kienet ta' -64.4 grad Celsius li ġiet irreġistrata fil-5 ta' Frar tal-1891. Filwaqt, li l-anqas temperatura li qatt ġiet irreġistrata fid-dinja hija ta' -89.2 grad Celsius fl-Istazzjon Vostok fl-Antartika nhar il-21 ta' Lulju tal-1983.